Presuda Suda (prvo vijeće) od 3. listopada 2013. (zahtjev za prethodnu odluku Juzgado de Primera Instancia nº 2 de Badajoz - Španjolska) – Soledad Duarte Hueros protiv Autociba SA, Automóviles Citroen Espanja SA
(Predmet C-31/12)1
(Direktiva 1999/44/EZ – Prava potrošača u slučaju nesukladnosti robe s ugovorom– Neznatna nesukladnost – Nepostojanje prava na raskid ugovora – Ovlasti nacionalnog suca)
Jezik postupka: španjolski
Sud koji je uputio zahtjev
Juzgado de Primera Instancia nº 2 de Badajoz
Stranke glavnog postupka
Tužitelj: Soledad Duarte Hueros
Tuženik: Autociba SA, Automóviles Citroen España SA
Predmet
Zahtjev za prethodnu odluku - Juzgado de Primera Instancia - Badajoz – Tumačenje članka 3. Direktive Europskog parlamenta i Vijeća br. 1999/44/EZ od 25. svibnja 1999. o određenim aspektima prodaje robe široke potrošnje i povezanim jamstvima (SL L 171, str. 12.) – Prava potrošača – Neznatna nesukladnost robe – Nepopravljanje navedene robe – Zahtjev za raskid ugovora o kupoprodaji - Neprihvatljivost – Nepostojanje supsidijarnog zahtjeva na odgovarajuće umanjenje cijene – Mogućnost da nacionalni sudac po službenoj dužnosti ispita mogućnost odgovarajućeg umanjenja cijene.IzrekaDirektivu Europskog parlamenta i Vijeća br. 1999/44/EZ od 25. svibnja 1999. o određenim aspektima prodaje robe široke potrošnje i povezanim jamstvima treba tumačiti na način da se protivi zakonodavstvu države članice poput onoga u predmetu u glavnom postupku, a koje u slučaju kada kupac koji ima pravo na odgovarajuće umanjenje cijene utvrđene ugovorom o kupoprodaji tužbom zahtijeva jedino raskid ugovora, a tome se ne može udovoljiti zbog neznatnosti nesukladnosti robe, ne dozvoljava uredujućem nacionalnom sucu da po službenoj dužnosti odredi umanjenje cijene, pa čak i u slučaju kada navedeni potrošač nije ovlašten niti preinačiti podnesenu tužbu niti podnijeti novu tužbu u tu svrhu.